วันอังคารที่ 22 พฤศจิกายน 2565
“กระทรวงอุตฯ” คุมผู้ทำและผู้นำเข้า “คาร์ซีท” ต้องได้มาตรฐาน มอก. เร่งให้มีผลบังคับใช้ภายในปี 2566
“กระทรวงอุตฯ” คุมผู้ทำและผู้นำเข้า “คาร์ซีท” ต้องได้มาตรฐาน มอก. เร่งให้มีผลบังคับใช้ภายในปี 2566
กระทรวงอุตสาหกรรมห่วงใยความปลอดภัยของเด็กเล็กเตรียมประกาศให้“คาร์ซีท”ทุกยี่ห้อเป็นสินค้าควบคุมตามมาตรฐานมอก.เพื่อคุ้มครองความปลอดภัยผู้บริโภคโดยเฉพาะเด็กเล็กให้ได้ใช้คาร์ซีทที่ได้มาตรฐานเร่งสมอ.ทำประชาพิจารณ์ทั้งผู้ทำและผู้นำเข้าให้มีผลบังคับใช้ภายในปี2566
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่ามติการประชุมคณะกรรมการมาตรฐานผลิตภัณฑ์อุตสาหกรรม(กมอ.)เมื่อวันที่14พฤศจิกายน2565ที่ผ่านมาเห็นชอบให้คาร์ซีทหรือที่นั่งนิรภัยสำหรับเด็กซึ่งเป็นอุปกรณ์เสริมใช้สำหรับให้เด็กนั่งโดยสารบนรถยนต์เพื่อเพิ่มความปลอดภัยเป็นสินค้าควบคุมเพื่อคุ้มครองความปลอดภัยแก่ประชาชนโดยเฉพาะเด็กเล็กซึ่งสอดคล้องตามภารกิจของกระทรวงอุตสาหกรรมด้านการคุ้มครองประชาชนให้ปลอดภัยจากการใช้สินค้าที่ได้มาตรฐานโดยเตรียมออกกฎหมายเพื่อควบคุมให้ผู้ทำและผู้นำเข้าคาร์ซีททุกรายต้องทำและนำเข้าเฉพาะคาร์ซีทที่ผ่านการทดสอบความปลอดภัยตามเกณฑ์มาตรฐานมอก.เท่านั้นเพื่อยกระดับความปลอดภัยในการใช้รถใช้ถนนและเป็นตัวช่วยสำคัญในการตัดสินใจเลือกซื้อสินค้าของประชาชนผู้บริโภค
นายสุรพลชามาตย์รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม(กมอ.)กล่าวเพิ่มเติมว่าสำนักงานมาตรฐานผลิตภัณฑ์อุตสาหกรรม(สมอ.)ได้ประกาศใช้มาตรฐานที่นั่งนิรภัยสำหรับเด็กหรือคาร์ซีทมอก.3418-2565เป็นมาตรฐานทั่วไปตั้งแต่เดือนตุลาคมที่ผ่านมาโดยอ้างอิงมาจากมาตรฐานสากลUN R 44ซึ่งเป็นมาตรฐานระหว่างประเทศด้านความปลอดภัยบนท้องถนนที่ได้รับการยอมรับจากทั่วโลกผู้ประกอบการจะสมัครใจขอการรับรองหรือไม่ก็ได้และเพื่อยกระดับการคุ้มครองความปลอดภัยประชาชนทุกระดับในการประชุมบอร์ดกมอ.เมื่อวันที่14พฤศจิกายน2565ที่ผ่านมาจึงได้เห็นชอบให้สมอ.กำหนดให้คาร์ซีทเป็นสินค้าควบคุมพร้อมทั้งเร่งรัดดำเนินการบังคับใช้ให้ทันภายในปี2566เพื่อให้ประชาชนผู้บริโภคโดยเฉพาะเด็กเล็กได้รับความปลอดภัยในการใช้งานคาร์ซีทที่ผ่านการทดสอบความปลอดภัยตามมาตรฐานโดยให้ดำเนินการควบคู่ไปกับการแจ้งให้ผู้ประกอบการทั้งผู้ทำและผู้นำเข้าได้มีระยะเวลาในการเตรียมตัวในการขออนุญาตทำหรือนำเข้าเพื่อให้สามารถดำเนินธุรกิจได้อย่างต่อเนื่อง
ด้านนายบรรจงสุกรีฑาเลขาธิการสำนักงานมาตรฐานผลิตภัณฑ์อุตสาหกรรมกล่าวเพิ่มเติมว่ามาตรฐาน คาร์ซีทดังกล่าวครอบคลุมคาร์ซีทที่ติดตั้งด้วยระบบISOFIXหรือระบบเข็ดขัดนิรภัยของรถยนต์โดยแบ่งตามน้ำหนักของเด็กเป็น5กลุ่มได้แก่1)น้ำหนักไม่เกิน10กิโลกรัม 2)น้ำหนักไม่เกิน13กิโลกรัม 3) น้ำหนัก9-18กิโลกรัม4)น้ำหนัก15-25กิโลกรัม และ 5)น้ำหนัก22-36กิโลกรัม ซึ่งต้องผ่านการทดสอบด้วยการจำลองสถานการณ์การเกิดอุบัติเหตุโดยการชนด้านหน้าด้วยความเร็ว50กม./ชม. และด้านหลังด้วยความเร็ว30กม./ชม.โดยติดเซ็นเซอร์ไว้ที่หุ่นเด็กจำลองเพื่ออ่านค่าความรุนแรงจากการกระแทกโดยจะรายงานผลออกมาเป็นความเสียหายหรืออาการบาดเจ็บตามจุดต่างๆของร่างกายต้องไม่เกินเกณฑ์ที่มาตรฐานกำหนดไว้ซึ่งผู้บริโภคมั่นใจได้ว่าคาร์ซีทที่ผ่านการรับรองตามมาตรฐานมอก. 3418-2565จะช่วยคุ้มครองลูกหลานของท่านให้ได้รับความปลอดภัยในการเดินทางอย่างแน่นอนสำหรับการบังคับใช้มาตรฐานสมอ.จะเร่งรัดดำเนินการให้แล้วเสร็จโดยเร็วหลังจากนี้จะทำประชาพิจารณ์เพื่อรับฟังความคิดเห็นของผู้มีส่วนได้เสียหรือผู้มีประโยชน์เกี่ยวข้องซึ่งคาดว่าจะแล้วเสร็จพร้อมประกาศบังคับใช้ได้ภายในปี2566และในการประชุมบอร์ดกมอ.เมื่อวันที่14พฤศจิกายน2565ที่ผ่านมานอกจากจะเห็นชอบให้คาร์ซีทเป็นสินค้าควบคุมแล้วยังได้เห็นชอบมาตรฐานอื่นๆอีกจำนวน125มาตรฐานเช่นมาตรฐานหลอดยาฉีดขวดยาฉีดวงล้อรถยนต์แบตเตอรี่ถังก๊าซและภาชนะบรรจุก๊าซเครื่องขัดพื้นไฟฟ้าเชิงพาณิชย์เตาปิ้งและเตาย่างเชิงพาณิชย์และเครื่องจักรกลการป่าไม้เป็นต้น
22พฤศจิกายน2565